​Tramp FQB rahbari Jeyms Komini lavozimidan ozod etdi

AQSh prezidenti  Donald Tramp Federal qidiruv byurosi rahbari Jeyms Komining ish faoliyatini qoniqarsiz deb topgani uchun lavozimidan chetlashtirdi, deb xabar berdi Ntv.ru nashri.
Oq uy bergan bayonotga ko`ra, Donald Tramp AQSh bosh prokurori Jeff Seshns va uning muovini Rod Rozenshtaynlarning tavsiyasiga binoan FQB rahbari Jeyms Komini lavozimidan ozod etgan. Tramp mazkur qarorini “Komi federal qidiruv byurosini samarali ravishda boshqara olmadi”, deb izohladi. Oq uy mazkur lavozimga zudlik bilan nomzod qidirishini ma`lum qildi.